Väinö Lätti

Väinö Verneri Lätti (17. elokuuta 1919 Jaakkima – 22. tammikuuta 2012 Kuopio) oli suomalainen kuvanveistäjä. 

Lätin vanhemmat olivat Vilho Lätti ja Maria Yllö. Lätti opiskeli kulta- ja hopeasepän oppiin Viipurissa 1935–1937, teknillisen koulun hän kävi 1945-1946 ja opettajaopiston 1961-1962. Lätti toimi ensin kulta- ja hopeaseppänä 15 vuotta ja sitten ammattikoulun opettajana vuoteen 1975, jonka jälkeen hän on toiminut vapaana taiteilijana.

Taiteellinen tuotanto 
Kuvanveistäjänä maineeseen nousseen taiteilijan debyytti oli Kuopiossa vuonna 1970. Hän teki myös muutamia maalauksia 1970-luvulla. Lätin veistos Tiedon säilä (1997) on Moskovan kansainvälisen oikeuden ja talouden instituutissa Venäjällä.  Lätin teosten materiaaleina ovat olleet ruostumaton teräs, pronssi, hopea ja kivi. Tyylillisesti teokset edustavat puoliabstraktia, pelkistettyä ja ajatonta muotokieltä.

Julkisia teoksia 
Lätin julkisia teoksia ovat muun muassa:
 Kuopion hiippakunnan piispansauva
 Lakeuden liekki, Ylivieska, 1973
 Mårten J. Lindforsin reliefi, Kuopio, 1980
 Kustaa III:n rintakuva, Kuopio
 Rukoileva nainen, Kuopio, 1983
 V. Barsokevitschin reliefi, Kuopio, 1985
 Yrjö Räisäsen reliefi, Kuopio, 1986
 Metodistikirkon reliefi, Kuopio, 1986
 Sotien 1939-1945 muistomerkit,  Kuopio ja Vehmersalmen kirkon edusta
 Kuopion 1. puhelin -reliefi, 1988
 Tavoite korkealle -veistos, Mäntyharju
 Alttarireliefi, Mellunkylän seurakuntakeskus Helsinki
 Myötätuuli -reliefi, Kuopio
 Korkoa korolle -veistos, kaupungitalon puisto Kuopio, 1990
 Unohdettujen vainajien muistomerkki -veistos, Kuopio, 1992
 Kaarlo Luoto -reliefi, Kuopio, 1992
 Temppelin esirippu -veistos, Männistön kirkko Kuopio
 Suojeluskuntatalon reliefi, Kuopio, 1994
 Länsi-Kuopion seurakunta- ja nuoritalon reliefi, 1996

Palkinnot 
I palkinto Ylivieskan monumenttikilpailussa 1970 (Lakeuden liekki)
I palkinto Kuopiossa toimivan Pohjois-Savon ammatillisen oppilaitoksen taideteoksen kutsukilpailussa (Myötätuuli)
Kuurosokeiden veistoskilpailujen kunniamaininta 1994 ja voitto 1998
Kuopion taiteilijaseuran Minna-patsas 1991, Kuopio-stipendi 1993

Kuvia julkisista teoksista

Lähteet

Aiheesta muualla 
 Suomen Kuvanveistäjäliitto, Väinö Lätin veistoksia
 Ars Libera, Väinö Lätin teoksia

Suomalaiset kuvanveistäjät
Suomalaiset opettajat
Vuonna 1919 syntyneet
Vuonna 2012 kuolleet